**Διαγωνισμός Ανοικτών Συνεργατικών Μαθημάτων-OpenCourseWare (OCW)**

Η κοινοπραξία του έργου SlideWiki, στην οποία το ΕΚΔΔΑ συμμετέχει ως εταίρος, διοργανώνει διαγωνισμό για την ανάπτυξη Ανοικτών Συνεργατικών Μαθημάτων «ΟpenCourseWare (OCW)» στην πλατφόρμα slidewiki. Το ΕΚΔΔΑ προσκαλεί τους συμμετέχοντες να **δημιουργήσουν** και να **εισαγάγουν** εκπαιδευτικό **περιεχόμενο** **υψηλής** **ποιότητας** στην πλατφόρμα SlideWiki. Αυτό το εκπαιδευτικό περιεχόμενο θα έχει τη μορφή διαφανειών παρουσίασης και μπορεί να σχετίζεται άμεσα με την επαγγελματική κατάρτιση, τη δευτεροβάθμια εκπαίδευση, την τριτοβάθμια εκπαίδευση ή/και γενικότερα την κοινωνία των πολιτών με τη συμβολή και συνεργασία ακαδημαϊκών, καθηγητών και εκπαιδευομένων με ειδικές ανάγκες. Οι συμμετέχοντες θα πρέπει να δημιουργήσουν ανοικτό, προσβάσιμο, επαναχρησιμοποιήσιμο και πολυγλωσσικό υλικό με εφαρμογή του πληθοποριστικού μοντέλου (crowdsourcing).

**Προστιθέμενη αξία για τους συμμετέχοντες:**

•Κερδίστε ένα βραβείο!

• Θετική Αναγνώριση: Οι νικητές θα εμφανιστούν στην ιστοσελίδα SlideWiki και στα Social Media

• Συμμετοχή στο Δίκτυο OCW και την κοινότητα ανάπτυξης ανοικτού λογισμικού για την εκπαίδευση

• Βελτιώστε το βιογραφικό σας σημείωμα και το χαρτοφυλάκιό σας

• Χρησιμοποιήστε, δοκιμάστε και συμβάλλετε σε καινοτόμες τεχνολογίες

• Συνεργαστείτε σε μια πλατφόρμα ανοικτού περιεχομένου

• Αυξήστε την προβολή του εκπαιδευτικού σας περιεχομένου

• Συμβάλλετε στην εκπαιδευτική κοινότητα

• Το πιο σημαντικό: Διασκεδάστε!

**Βραβεία**

Οι **πέντε ομάδες** που θα λάβουν την υψηλότερη βαθμολογία από τους κριτές **σε κάθε μια από τις παρακάτω τέσσερις κατηγορίες** και θα πληρούν τις τυπικές απαιτήσεις από την άποψη της ποιότητας του περιεχομένου και του αριθμού διαφανειών που καθορίζουν οι κριτές θα λάβουν το χρηματικό έπαθλο των **500 ευρώ**. Δεδομένου ότι η εστίαση θα γίνει στην ποιότητα αλλά και την ποσότητα, οι ομάδες που θα δημιουργήσουν υψηλής ποιότητας περιεχόμενο και πολλές διαφάνειες, δηλ. >200, που θα εντυπωσιάσουν τους αξιολογητές, θα πάρουν « διπλό βραβείο», δηλ. θα λάβουν το χρηματικό έπαθλο των **1000 ευρώ.**

**Σύνολο βραβείων 20**: Θα δοθούν **5 βραβεία για κάθε μία** από τις ακόλουθες κατηγορίες:

1. Δευτεροβάθμια εκπαίδευση **(5 βραβεία)**
2. Επαγγελματική κατάρτιση **(5 βραβεία )**
3. Ανώτερη και ανώτατη εκπαίδευση **(5 βραβεία)**
4. Ανοιχτή εκπαίδευση με γνώμονα την ευρύτερη κοινωνία των πολιτών **(5 βραβεία)**

Τα εκπαιδευτικά υλικά τα οποία θα αναδειχθούν θα προστεθούν στον κατάλογο των εκπαιδευτικών περιεχομένων του slidewiki και οι συγγραφείς θα μπορέσουν να συνεχίσουν την περαιτέρω ανάπτυξή τους.

**Διαδικασία ανταγωνισμού και απαιτήσεις:**

Οι συμμετέχοντες συγγραφείς ή ομάδες συγγραφέων θα παράγουν περιεχόμενο στο SlideWiki, πληρώντας τις ακόλουθες απαιτήσεις:

• Το περιεχόμενο και το στυλ που είναι ήδη διαθέσιμα στο SlideWiki θα πρέπει να μπορούν να επαναχρησιμοποιηθούν.

• Το περιεχόμενο που παράγεται από άλλους συμμετέχοντες στο διαγωνισμό δεν πρέπει να επαναχρησιμοποιηθεί στο πλαίσιο του διαγωνισμού.

• Απαιτείται, όσο το δυνατόν περισσότερο, εστίαση σε ένα συγκεκριμένο θέμα.

• Το περιεχόμενο που παράγεται πρέπει να είναι είτε πρωτότυπο είτε να προέρχεται από πηγές ανοικτής άδειας (π.χ. με συγκατάθεση του αρχικού συγγραφέα).

• Συμπεριλάβετε τουλάχιστον 60 διαφάνειες.

• Οι συμμετέχοντες πρέπει να χρησιμοποιούν την ετικέτα OECWC2018 στις διαφάνειές τους και να υποδεικνύουν σαφώς την στοχευμένη κατηγορία χρησιμοποιώντας τις ακόλουθες ετικέτες: δευτεροβάθμια εκπαίδευση, επαγγελματική κατάρτιση, ανώτερη εκπαίδευση, ή εκπαίδευση ευρύτερου κοινού-πολιτών. Αυτό θα εξασφαλίσει ότι οι αξιολογητές θα μπορούν να έχουν πρόσβαση και να αξιολογούν τους παρεχόμενους πόρους.

**Σημαντικές ημερομηνίες για τους συμμετέχοντες (2018):**

• Προθεσμία για τη δημιουργία εκπαιδευτικού υλικού: **1 Οκτωβρίου**

• Τελική απόφαση της Επιτροπής Αξιολόγησης και του βραβείου: **1 Νοεμβρίου**

Το χρηματικό έπαθλο θα μεταφερθεί στον τραπεζικό λογαριασμό του αρχηγού της ομάδας κάθε νικηφόρας ομάδας.

**Κριτήρια αξιολόγησης**

Η Κοινοπραξία SlideWiki θα επιλέξει τα καλύτερα εκπαιδευτικά περιεχόμενα από τις συμμετοχές με βάση τα ακόλουθα κριτήρια:

• Διάρθρωση υλικού (βάθος δομής, σχετική αυτάρκεια των δομικών θεματικών στοιχείων κ.λπ.)

• Ποιότητα των διαφανειών (π.χ. περιεχόμενο, εικόνες, βίντεο, στυλ)

• Ποιότητα ερωτήσεων αυτοαξιολόγησης (αριθμός, διαφορετικότητα σε επίπεδο δυσκολίας)

• Πολυγλωσσία (ο αριθμός των γλωσσών στα οποία είναι διαθέσιμο το μαθησιακό περιεχόμενο, η ποιότητα της μετάφρασης). Παρατηρήστε ότι για να θεωρηθεί το εκπαιδευτικό υλικό ως πολύγλωσσο, πρέπει να χρησιμοποιήσετε το ενσωματωμένο εργαλείο μετάφρασης που επιτρέπει τον περαιτέρω συγχρονισμό των αρχικών και μεταφρασμένων εκδόσεων.

• Υποστήριξη για χρήστες με ειδικές ανάγκες (πχ. όταν οι εικόνες σας περιέχουν αλφαβητικές ετικέτες και μέρος του περιεχομένου σας ακολουθεί τη μεθοδολογία «Εύκολο στην ανάγνωση»)

**Προστασία προσωπικών δεδομένων και απαιτήσεων**

Με τη συμμετοχή σε αυτόν τον διαγωνισμό, όλοι οι συμμετέχοντες επιβεβαιώνουν ρητά ότι τα δεδομένα που χρησιμοποιούνται είναι διαθέσιμα στο κοινό με την άδεια CC-BY-SA και μπορούν να επαναχρησιμοποιηθούν. Η κοινοπραξία SlideWiki δεν θα συλλέξει προσωπικά δεδομένα και δεν θα θεωρηθεί υπεύθυνη για τους συμμετέχοντες που δεν συμμορφώνονται με αυτούς τους όρους. Σε κανένα στάδιο του κύκλου έρευνας και ανάπτυξης του SlideWiki.eu δεν σκοπεύουμε να αποθηκεύσουμε οποιαδήποτε προσωπικά στοιχεία. Οι συμμετέχοντες αυτού του διαγωνισμού είναι υπεύθυνοι για τη διαχείριση των ιδίων πόρων. Οι συμμετέχοντες που δεν θα σέβονται και δε συμμορφώνονται πλήρως με τους όρους αυτού του διαγωνισμού θα αποκλειστούν.

**Eπικοινωνία**

Για περισσότερες πληροφορίες σχετικά με τον διαγωνισμό και το SlideWiki, μπορείτε να επικοινωνείτε με την κ. Αναστασία Παπαστυλιανού, υπεύθυνη του έργου στο ΕΚΔΔΑ apapas@ekdd.gr ή να στείλετε email στην κυρία Alexandra Garatzogianni, στο garatzogianni@l3s.de .

**Περιγραφή και στόχοι του προγράμματος SlideWiki**

Το SlideWiki (Πρόγραμμα ΕΕ - EU ICT-20-2015, Ορίζοντας 2020 με αριθ. σύμβασης. 688095) είναι ένα ανοιχτό εκπαιδευτικό εργαλείο που στοχεύει στην αξιοποίηση της σοφίας, της δημιουργικότητας και της παραγωγικότητας όλων για τη δημιουργία ποιοτικού και πλούσιου εκπαιδευτικού περιεχομένου

Με το SlideWiki, οι χρήστες μπορούν να δημιουργούν και να συνεργάζονται σε διαφάνειες, διαγράμματα, ερωτήσεις αξιολόγησης και να οργανώνουν αυτό το περιεχόμενο σε πλούσιες και δομημένες παρουσιάσεις μαθημάτων.

Το πρόγραμμα SlideWiki της ΕΕ ξεκίνησε το 2016 με 17 εταίρους από την Ευρώπη και τη Βραζιλία χρησιμοποιώντας ως βάση τη βραβευμένη πλατφόρμα ανοιχτού κώδικα SlideWiki, με στόχο τη δημιουργία πλατφόρμας μάθησης και διδασκαλίας μεγάλης κλίμακας προσβάσιμης αξιοποιώντας την εκπαιδευτική τεχνολογία, την αναγνώριση και ανίχνευση δεξιοτήτων και τη συνεργασία όλων.

Λόγω του ότι η δημιουργία ολοκληρωμένου OpenCourseWare (OCW) είναι κουραστική, χρονοβόρα και δαπανηρή, τα εκπαιδευτικά προγράμματα που χρησιμοποιούνται από καθηγητές, εκπαιδευτές και καθηγητές είναι ελλιπή, μη επικαιροποιημένα, απρόσιτα για άτομα με αναπηρίες και μερικές φορές χωρίς ενδιαφέρον. Με την πλατφόρμα SlideWiki ανοιχτού κώδικα, η προσπάθεια δημιουργίας, μετάφρασης και επικαιροποίησης ενός εξαιρετικά δομημένου OCW μπορεί να γίνει με τη συμβολή πολλών. Παρόμοια με το Wikipedia για εγκυκλοπαιδικό περιεχόμενο, το SlideWiki επιτρέπει τη συνεργατική δημιουργία ηλεκτρονικών μαθημάτων OCW (προγράμματα σπουδών, παρουσιάσεις διαφανειών, δοκιμές αυτοαξιολόγησης, εικονογραφήσεις κ.λπ.). Με στόχο την αυτόματη μετάφραση αυτού του περιεχομένου σε περισσότερες από 50 διαφορετικές γλώσσες και με βελτίωση της μετάφρασης με συνεργατικό τρόπο και συνολικά την εμπλοκή-δέσμευση και κοινωνική δικτύωση των εκπαιδευτικών και των εκπαιδευομένων γύρω από το περιεχόμενο.